ด่วน! เกิดเหตุแผ่นดินไหว 7.2 แมกนิจูด ใน “ญี่ปุ่น” เตือนสึนามิ
ด่วน! เกิดเหตุแผ่นดินไหว 7.2 แมกนิจูด ใน “ญี่ปุ่น” เตือนสึนามิ
20 มี.ค. 2564

กรมอุตุนิยมวิทยาญี่ปุ่น (JMA) เปิดเผยว่า เกิดเหตุแผ่นดินไหวขนาด 7.2 แมกนิจูดที่จังหวัดมิยางิ ทางภาคตะวันออกเฉียงเหนือของญี่ปุ่นในวันนี้(20 มี.ค.64) และมีการประกาศเตือนภัยการเกิดคลื่นยักษ์สึนามิ
ด้านรัฐบาลญี่ปุ่นประกาศเตือนว่า อาจเกิดคลื่นยักษ์สึนามิความสูงถึง 1 เมตรในพื้นที่ชายฝั่งบางส่วนของจังหวัดมิยางิ
ทั้งนี้ JMA ระบุว่า เหตุแผ่นดินไหวดังกล่าวเกิดขึ้นเมื่อเวลา 18.09 น.ตามเวลาท้องถิ่น หรือราว 16.09 น.ตามเวลาไทย โดยศูนย์กลางของแผ่นดินไหวมีพิกัดที่ละติจูด 38.4 องศาเหนือ และลองจิจูด 141.7 องศาตะวันออก ที่ระดับความลึกราว 60 กิโลเมตร และแรงสั่นสะเทือนของแผ่นดินไหวดังกล่าวอยู่ที่อันดับ 5 จากระดับสูงสุดของญี่ปุ่นที่อันดับ 7